|  |  |  |
| --- | --- | --- |
| ที่ มท ๐๘๑๙.๓/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐ |

 มีนาคม ๒๕๖4

เรื่อง มาตรการลดความเสี่ยงการแพร่ระบาดของโรคติดเชื้อไวรัสโคโรนา 2019 (COVID-19)

 สำหรับตลาดในพื้นที่องค์กรปกครองส่วนท้องถิ่น เพิ่มเติม

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0819.3/ว 3966 ลงวันที่ 23 ธันวาคม 2563

สิ่งที่ส่งมาด้วย ๑. สำเนาหนังสือศูนย์บริหารสถานการณ์โควิด – 19 กระทรวงมหาดไทย (ศบค.มท.) ที่ 0230/2595 ลงวันที่ 18 กุมภาพันธ์ 2564 จำนวน 1 ชุด

 2. มาตรการป้องกันโรคติดเชื้อไวรัสโคโรนา 2019 (COVID - 19)

 ตามมาตรการ DMHTT จำนวน ๑ แผ่น

 3. มาตรการลดความเสี่ยงการแพร่ระบาดของโรคติดเชื้อไวรัสโคโรนา 2019 (COVID - 19) สำหรับตลาดในพื้นที่องค์กรปกครองส่วนท้องถิ่น จำนวน ๑ แผ่น

 ตามที่กรมส่งเสริมการปกครองท้องถิ่น ขอให้จังหวัดแจ้งองค์กรปกครองท้องถิ่น ดำเนินการตามมาตรการลดความเสี่ยงการแพร่ระบาดของโรคติดเชื้อไวรัสโคโรนา 2019 (COVID - 19) สำหรับตลาดในพื้นที่องค์กรปกครองส่วนท้องถิ่นอย่างเคร่งครัด รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นขอเรียนว่า ในคราวประชุมศูนย์ปฏิบัติการศูนย์บริหารสถานการณ์โควิด – 19 (ศปก.ศบค.) เมื่อวันที่ 15 กุมภาพันธ์ 2564 พิจารณาว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ในปัจจุบันยังคงพบผู้ป่วยอยู่ โดยเฉพาะในพื้นที่ตลาด จึงได้กำหนดมาตรการบริหารจัดการตลาด โดยให้ประสานองค์กรปกครองส่วนท้องถิ่น ดำเนินการกำกับติดตามการบริหารจัดการในตลาดให้เป็นไปตามมาตรการป้องกันโรคของกระทรวงสาธารณสุข อาทิ การดำเนินการ ตามมาตรการ DMHTT การดูแลและรักษาความสะอาดพื้นที่ภายในตลาดและจัดระเบียบตลาดให้เป็นไปตามมาตรฐานสุขาภิบาล รวมทั้งการจัดให้มีการลงทะเบียนผู้ค้าที่เข้ามาค้าขายภายในตลาด เพื่อเป็นการป้องกัน การแพร่ระบาดของโรคติดเชื้อไวรัสโคโรนา 2019 (COVID-19) ที่อาจเกิดขึ้น ในการนี้ ขอความร่วมมือให้จังหวัด แจ้งองค์กรปกครองส่วนท้องถิ่น ดำเนินการบริหารจัดการและควบคุมตลาดในพื้นที่ให้เป็นไปตามมาตรการ ที่ศูนย์ปฏิบัติการศูนย์บริหารสถานการณ์โควิด – 19 (ศปก.ศบค.) กำหนด รวมทั้งดำเนินการตามมาตรการ การป้องกันโรคของกระทรวงสาธารณสุขอย่างเคร่งครัด ทั้งนี้ สามารถดาวน์โหลดเอกสารสิ่งที่ส่งมาด้วยได้ที่ https://qrgo.page.link/taoum หรือ QR CODE ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานป้องกันโรคติดต่อ
โทรศัพท์ ๐-๒๒๔๑-๗๒๒๕ / 08 1174 3738

ผู้ประสานงาน นายจักรพงษ์ สุขใส